section_heading: Treninzi
paragraph_text: Nakon samo tri minute, drugi slobodni trening na Monzi, bio je prekinut. Marcus Ericsson je izletio sa staze i pritom razbio svoj bolid, a istraga je pokazala da je Šveđaninu ostao otvoren DRS. Sauber je ostatak treninga proveo rješavajući slične probleme na bolidu Charlesa Leclerca koji je nekoliko puta prijavio da mu se krilo ne zatvara kako je predviđeno. Vettel je napravio najbolje vrijeme drugog slobodnog treninga iako je pola sata prije kraja izletio u Parabolici i blago oštetio stražnje krilo svog Ferrarija. Drugi je bio Räikkönen koji je svoj test odradio na soft gumama, dok su na 3. i 4. mjestu bila dva Mercedesa, također na supersoftu kao i Vettel.<ref>Dva Ferrarija ispred dva Mercedes na drugom treningu u Italiji F1puls Objavljeno 31. kolovoza 2018. Pristupljeno 1. rujna 2018.